Önkormányzati lap neve

XY főszerkesztő részére

Postacím:

Email-cím:

Tisztelt Főszerkesztő Úr/Asszony!

Szeretném felhívni a figyelmüket arra, hogy a választási eljárás szabályairól szóló 2013. évi XXXVI. törvény 2. § (1) bekezdésének c) pontja értelmében a választási eljárás egyik alapelve a jelöltek és jelölőszervezetek közötti esélyegyenlőség biztosítása.

A 3131/2018. (IV. 19.) AB határozatában az Alkotmánybíróság elvi éllel mutat rá arra, hogy az alapelv sérelme állapítható meg abban az esetben, ha bizonyítható, hogy valamely jelölő szervezet indokolatlanul kevesebb megjelenési lehetőséget kap egy adott médiumban más, azonos jogi helyzetben lévő szervezetekkel szemben. A demokratikus közvélemény kialakulásához szükséges szabad tájékoztatás biztosítása a választópolgárok alkotmányos alapjoga, melyet az Alaptörvény IX. cikk (2) bekezdése rögzít.

Az esélyegyenlőség biztosítása érdekében keressék fel a jelölteket, jelölőszervezeteket,  mutassák be őket a választópolgároknak azonos terjedelmű és hasonló hangvételű cikkekben, amelyekben a szerkesztőség dolgozóinak politikai véleménye nem érzékelhető.

Ezúton kérem a  …..-t (önkormányzati lap neve), hogy tegyen eleget alkotmányos kötelezettségének és sajtótermékükben való megjelenés kapcsán biztosítsa a jelöltek és jelölőszervezetek közötti esélyegyenlőséget.  Javaslom, hogy sorsolással döntsék el melyik jelölő szervezet melyik jelöltje a lap melyik oldalára kerül, ugyanígy járjanak el a címlap megválasztása esetén. Kezeljenek minden jelöltet egyenlőként, a lap munkatársainak politikai véleménye semmilyen formában ne legyen érzékelhető.

Tájékoztatni szeretném, hogy amennyiben a fenti elvárásokat nem teljesíti a választási kampány időszaka alatt (a választást napját megelőző ötven napban), akkor az illetékes Helyi Választási Bizottság megállapíthatja a jogsértést és bírságot is róhat ki a lapra.

Tisztelettel: